พรรคเพื่อธรรม

ตราสัญลักษณ์พรรคเพื่อธรรม (23 สิงหาคม 2553 - 4 พฤศจิกายน 2561)	
พรรคเพื่อธรรม เป็นพรรคการเมืองในประเทศไทย ก่อตั้งขึ้นเมื่อปี พ.ศ. 2553 มีสุรสิทธิ์ ฉิมพาลี เป็นหัวหน้าพรรคคนแรก ต่อมาในปี พ.ศ. 2554 ได้มีการเปลี่ยนแปลงคณะกรรมการบริหารพรรค ซึ่งมีวัลลภ สุปริยศิลป์ อดีตสมาชิกสภาผู้แทนราษฎรจังหวัดน่าน และอดีตผู้สมัคร สส.แบบบัญชีรายชื่อสังกัดพรรคเพื่อไทย เป็นหัวหน้าพรรค โดยพรรคเพื่อธรรม ได้รับความสนใจจากสื่อมวลชนว่าเป็นพรรคการเมืองที่ถูกเตรียมไว้เพื่อรองรับการยุบพรรคเพื่อไทย

**ประวัติ**
วันที่ 30 กันยายน พ.ศ. 2561 ทางพรรคเพื่อธรรมได้จัดประชุมใหญ่เพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่จำนวน 7 คนที่ห้อง รอยัลออร์คิด โรงแรมเชียงใหม่ออร์คิด ผลปรากฏว่านาย สมพงษ์ อมรวิวัฒน์ อดีตรองนายกรัฐมนตรีได้รับเลือกให้ดำรงตำแหน่งหัวหน้าพรรค นาง นลินี ทวีสิน ดำรงตำแหน่งรองหัวหน้าพรรคโดยคณะกรรมการบริหารพรรคทั้ง 7 คนประกอบไปด้วย
กระทั่งวันจันทร์ที่ 5 พฤศจิกายน พ.ศ. 2561 พรรคเพื่อธรรมได้จัดประชุมใหญ่วิสามัญ ครั้งที่ ๑/๒๕๖๑ โดยในการประชุมครั้งนี้ทางพรรคเพื่อธรรมมีวาระสำคัญในการเลือกคณะกรรมการสรรหาผู้สมัคร ส.ส. จำนวน 11 คนและการรับรองรายงานการประชุมในการเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ จำนวน 7 คน นอกจากนี้ได้มีเปลี่ยนแปลงตราโลโก้หรือสัญลักษณ์ของพรรคเป็นรูป พ ลายธงชาติไทย
แต่ในเวลาต่อมา นายสมพงษ์ และ นายพงศกร ได้ยื่นหนังสือลาออกจากตำแหน่งหัวหน้าพรรคและเลขาธิการพรรครวมถึงการเป็นสมาชิกพรรคเพื่อธรรม โดยมีกระแสข่าวว่านาย สุชาติ ตันเจริญ แกนนำกลุ่มบ้านริมน้ำของ พรรคพลังประชารัฐ ได้พยายามติดต่อให้ทั้งสองย้ายไปสังกัดพรรคพลังประชารัฐในฐานะที่นายสมพงษ์เป็นอดีตหัวหน้า กลุ่ม 16 แต่ยังไม่ได้รับคำตอบจากทั้งคู่ ในที่สุดทั้งนายสมพงษ์และนายพงศกรได้ตัดสินใจย้ายกลับไปยังพรรคเพื่อไทย
ทำให้ทางพรรคเพื่อธรรมได้เรียกประชุมวิสามัญครั้งที่ 2/2561 ในวันอาทิตย์ที่ 25 พฤศจิกายน พ.ศ. 2561 เพื่อเลือกหัวหน้าพรรคคนใหม่แทนนายสมพงษ์ซึ่งที่ประชุมมีมติเลือก ดร. นลินี ทวีสิน เป็นหัวหน้าพรรคคนใหม่ ซึ่งคณะกรรมการบริหารพรรคเพื่อธรรมชุดใหม่ทั้ง 11 คน ประกอบไปด้วย- นาง นลินี ทวีสิน หัวหน้าพรรค- นาย ธานินทร์ สุภาแสน รองหัวหน้าพรรค- นาย พูนชัย จิรากร รองหัวหน้าพรรค- นาย ปณชัย แดงอร่าม รองหัวหน้าพรรค- นาย สง่า วีระเกียรติสันติ รองหัวหน้าพรรค- นาย พันจันทร์ ธนวัฒน์เสถียร เลขาธิการพรรค- นาย ศิริเวช เมืองศรี รองเลขาธิการพรรค- นาย ธวัชชัย ไทยเจียมอารีย์ เหรัญญิกพรรค- ว่าที่ร้อยตรีหญิง จุฑามาศ ทัดดี นายทะเบียนสมาชิกพรรค- นาย เอกพันธุ์ คำปัญโญ โฆษกพรรค- นาย ไพบูลย์ โตวิริยะเวช กรรมการบริหารพรรค
ในเวลาต่อมาได้มีกรรมการบริหารพรรคลาออกจากการเป็นสมาชิกพรรคทั้งหมด 3 คนได้แก่ นาย ธวัชชัย ไทยเจียมอารีย์ พ้นจากตำแหน่ง เหรัญญิกพรรค นาย สง่า วีระเกียรติสันติ พ้นจากตำแหน่ง รองหัวหน้าพรรค และ ว่าที่ร้อยตรีหญิง จุฑามาศ ทัดดี พ้นจากตำแหน่ง นายทะเบียนสมาชิกพรรคจึงทำให้เหลือคณะกรรมการบริหารพรรคทั้งสิ้น 8 คนประกอบไปด้วย- นาง นลินี ทวีสิน หัวหน้าพรรค- นาย ธานินทร์ สุภาแสน รองหัวหน้าพรรค- นาย พูนชัย จิรากร รองหัวหน้าพรรค- นาย ปณชัย แดงอร่าม รองหัวหน้าพรรค- นาย พันจันทร์ ธนวัฒนเสถียร เลขาธิการพรรค- นาย ศิริเวช เมืองศรี รองเลขาธิการพรรค- นาย เอกพันธุ์ คำปัญโญ โฆษกพรรค- นาย ไพบูลย์ โตวิริยะเวช กรรมการบริหารพรรค
ต่อมาได้มีกรรมการบริหารพรรคลาออกจากตำแหน่งจำนวน 5 คนได้แก่ นาย พูนชัย จิรากร พ้นจากตำแหน่ง รองหัวหน้าพรรค นาย ธานินทร์ สุภาแสน พ้นจากตำแหน่ง รองหัวหน้าพรรค นาย ปณชัย แดงอร่าม พ้นจากตำแหน่ง รองหัวหน้าพรรค นาย ไพบูลย์ โตวิริยะเวช พ้นจากตำแหน่ง กรรมการบริหารพรรค และ นาย พันจันทร์ ธนวัฒนเสถียร พ้นจากตำแหน่ง เลขาธิการพรรค ทำให้เหลือกรรมการบริหารพรรคเพียง 3 คนซึ่งไม่ถึงกึ่งหนึ่งของจำนวนกรรมการบริหารพรรคทั้งหมดทางพรรคเพื่อธรรมจึงได้จัดการประชุมใหญ่สามัญประจำปี พ.ศ. ๒๕๖๒ เมื่อวันที่ 27 เมษายน พ.ศ. 2562 เพื่อเลือกกรรมการบริหารพรรคชุดใหม่จำนวน 11 คนประกอบด้วย- นาง นลินี ทวีสิน หัวหน้าพรรค- พลอากาศเอก สุเมธ โพธิ์มณี รองหัวหน้าพรรค- นาย ธานินทร์ สุภาแสน รองหัวหน้าพรรค- นาย พูนชัย จิรากร รองหัวหน้าพรรค- นาย ปณชัย แดงอร่าม เลขาธิการพรรค- นาย ศิริเวช เมืองศรี รองเลขาธิการพรรค- นาย ไพบูลย์ โตวิริยะเวช เหรัญญิกพรรค- พลอากาศโท อาทิตย์ ปัตตะวงค์ นายทะเบียนสมาชิกพรรค- นาย เอกพันธุ์ คำปัญโญ โฆษกพรรค- นาย พันจันทร์ ธนวัฒนเสถียร กรรมการบริหารพรรค- นาย พงศกร สิทธิขันแก้ว กรรมการบริหารพรรค
ในเวลาต่อมานางนลินีได้ลาออกจากการเป็นสมาชิกพรรคทำให้พ้นจากตำแหน่งหัวหน้าพรรคเพื่อธรรมส่งผลให้กรรมการบริหารพรรคที่เหลืออยู่ 10 คนต้องพ้นจากตำแหน่งแต่ยังคงรักษาการในตำแหน่งต่อไปจนกว่าทางพรรคเพื่อธรรมจะมีการประชุมใหญ่เพื่อเลือกคณะกรรมการบริหารพรรคชุดใหม่

**กรรมการบริหารพรรค**

**หัวหน้าพรรค**
# นายสุรสิทธิ์ ฉิมพาลี (23 สิงหาคม 2553 - 16 ตุลาคม 2554)
# นายวัลลภ สุปริยศิลป์ (16 ตุลาคม 2554 - 16 มีนาคม 2557)
# พลตำรวจตรี จรัญ ชิตะปัญญา (27 มีนาคม 2557 - 30 กันยายน 2561)
# นาย สมพงษ์ อมรวิวัฒน์ (30 กันยายน - 25 พฤศจิกายน 2561)
# ดร.นลินี ทวีสิน (25 พฤศจิกายน 2561 - 17 กันยายน 2562)
# นายธานินทร์ สุภาแสน (รักษาการ) (17 กันยายน 2562 - 16 มกราคม 2563)

**เลขาธิการพรรค**
# นายวันชัย จุฬานนท์ (23 สิงหาคม 2553 - 16 ตุลาคม 2554)
# นางสาวนิชนันท์ วังคะฮาตธัญญกิจ (16 ตุลาคม 2554 - 4 พฤศจิกายน 2556)
# นายชัยวัฒน์ ทรัพย์รวงทอง (27 มีนาคม 2557 - 30 กันยายน 2561)
# นาย พงศกร อรรณนพพร (30 กันยายน - 25 พฤศจิกายน 2561)
# พันจันทร์ ธนวัฒนเสถียร (25 พฤศจิกายน 2561 - 24 เมษายน 2562)
# นาย ปณชัย แดงอร่าม (27 เมษายน 2562 - 16 มกราคม 2563)

**การเลือกตั้ง **
พรรคเพื่อธรรม ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ซึ่งกำหนดให้มีขึ้นในวันอาทิตย์ที่ 2 กุมภาพันธ์ พ.ศ. 2557 มีหมายเลขประจำพรรคคือ หมายเลข 48
ก่อนการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 มีกระแสข่าวลือว่าพรรคเพื่อธรรมจะไม่ส่งผู้สมัครลงเลือกตั้ง เนื่องจากหัวหน้าพรรคและแกนนำพรรคได้ลาออก ต่อมาเมื่อวันที่ 8 มกราคม พ.ศ. 2562 พรรคเพื่อธรรมได้ประกาศรายชื่อผู้สมัครรับเลือกตั้งสมาชิกสภาผู้แทนราษฎรในการเลือกตั้งครั้งนี้ ทั้งในระบบบัญชีรายชื่อ จำนวน 26 คน และระบบแบ่งเขต 42 คน ซึ่งส่วนใหญ่เป็นเขตเลือกตั้งในพื้นที่ภาคใต้

**ผลการเลือกตั้ง**

**สิ้นสภาพความเป็นพรรคการเมือง**
พรรคเพื่อธรรมสิ้นสภาพความเป็นพรรคการเมืองเมื่อวันพฤหัสบดีที่ 16 มกราคม พ.ศ. 2563 ภายหลังจากทางพรรคจัดประชุมใหญ่วิสามัญ ครั้งที่ ๑/๒๕๖๒ เมื่อวันที่ 10 สิงหาคม พ.ศ. 2562 และที่ประชุมมีมติให้เลิกพรรคเพื่อธรรม

**ดูเพิ่ม**
 พรรคไทยรักไทย- พรรคพลังประชาชน (พ.ศ. 2541)- พรรคเพื่อไทย- พรรคไทยรักษาชาติ- บ้านเลขที่ 111

**อ้างอิง**
หมวดหมู่:พรรคการเมืองไทยในอดีต
หมวดหมู่:พรรคเพื่อธรรม
หมวดหมู่:พรรคการเมืองไทยที่ก่อตั้งในปี พ.ศ. 2553
หมวดหมู่:พรรคการเมืองไทยที่ยุบพรรคในปี พ.ศ. 2563